యాక్సిస్ బ్యాంక్ మేనేజింగ్ డైరెక్టర్, సిఇఒగా శిఖాశర్మ పదవీకాల పరిమితిని మరో మూడేళ్లు పొడిగిస్తున్నట్టుగా బ్యాంక్ డైరెక్టర్ల బోర్డు ప్రకటించింది. దీంతో శిఖాశర్మ టాటా ఫైనాన్షియల్ సర్వీసెస్ సారఽథ్య బాధ్యతలు స్వీకరించే అవకాశం ఉన్నట్టుగా కొద్దిరోజులుగా బలంగా  వినవస్తున్న  వార్తలకు తెరపడినట్టయింది.  యాక్సిస్ బ్యాంక్ ఎండి, సిఇఒగా శిఖాశర్మను పునర్నియమిస్తూ గురువారం నాడు జరిగిన బోర్డు సమావేశంలో నిర్ణయం తీసుకున్నారు. వచ్చే ఏడాది జూన్ నుంచి అమల్లోకి వచ్చే తాజా నియామకంతో ఆమె 2021 వరకు పదవిలో కొనసాగుతారు. ప్రైవేట్ రంగంలోని మూడో అతిపెద్ద బ్యాంకుగా యాక్సిస్ బ్యాంక్ సారథిగా   శిఖాశర్మ పదవీకాల పరిమితిని పొడిగించడం ఇది మూడోసారి. ప్రస్తుత పదవీకాల పరిమితి తీరేందుకు మరో 11 నెలల గడువు ఉండగానే, ఆ తర్వాత కూడా మరో మూడేళ్లపాటు శిఖాశర్మనే కొనసాగుతారని బోర్డు ప్రకటించడం విశేషం. టాటా సన్స్ చైర్మన్గా ఉన్న చంద్రశేఖరన్ ఆహ్వానం మేరకు టాటా గ్రూప్ ఫైనాన్స్ సంస్థ బాధ్యతలను స్వీకరించేందుకు శిఖా అంగీకరించారని ఆమె యాక్సిస్ బ్యాంకు నుంచి తప్పుకునే అవకాశం ఉందని మార్కెట్లో కొద్దిరోజులుగా బలంగా వార్తలు వినవస్తున్నాయి. గురువారం నాడు ఉదయం, శిఖాశర్మ కూడా ‘‘సరైన సమయంలో బోర్డు ప్రకటన చేస్తుంది. అప్పటివరకు వేచి చూడండి. ప్రస్తుతానికి నా పని బ్యాంకు అభ్యున్నతి  కోసం గరిష్ఠ స్థాయిలో సహచరులతో కలిసి  పనిచేయడమే’’ అని ప్రకటించడంతో  స్పెక్యులేషన్ మరింత రాజుకుంది. బోర్డు ఏం నిర్ణయం తీసుకుంటుందా.. అనే అంశంపై రకరకాల ఊహాగానాలు బయలుదేరాయి. శిఖాశర్మ 2009 నుంచి యాక్సిస్ బ్యాంక్ సారథ్య బాధ్యతలు నిర్వహిస్తున్నారు. తొలుత ఐదేళ్ల కాలానికి నియమితులైనప్పటికీ ఆ తర్వాత రెండుసార్లు పదవీకాలాన్ని పొడిగించారు. ప్రస్తుత పదవీకాల పరిమితి వచ్చే ఏడాదితో ముగియనుండగా మార్కెట్ స్పెక్యులేషన్కు తెరదించేందుకు 2021 వరకు శిఖాశర్మనే కొనసాగుతారని బోర్డు ప్రకటించింది.
accis bank managing director, ciega sikhaasarma padaveekaala parimitini maro moodellu podigistunnattugaa bank directorla bordu prakatinchindi. deentho sikhaasarma tata finansial survices saaraedhya baadhyatalu sweekarinche avakaasam unnattugaa koddirojulugaa balangaa  vinavastunna  vaartalaku terapadinattayindi.  accis bank endi, ciega sikhaasarmanu punarniyamistuu guruvaram naadu jarigina bordu samavesamlo nirnayam teesukunnaru. vache edaadi joon nunchi amalloki vache taja niyaamakamtho aame 2021 varaku padavilo konasaagutaaru. private rangamlooni moodo atipedda byankuga accis bank saarathigaa   sikhaasarma padaveekaala parimitini podiginchadam idhi moodosari. prastuta padaveekaala parimiti teerenduku maro 11 nelala gaduvu undagaane, aa tarvaata kuudaa maro moodellapaatu sikhaasarmane konasaagutaarani bordu prakatinchadam visesham. tata suns chairmanga unna chandrasekharan aahvaanam meraku tata groop finans samstha baadhyatalanu sweekarinchenduku sikha angeekarinchaarani aame accis byaanku nunchi tappukune avakaasam undani marketlo koddirojulugaa balangaa vaartalu vinavastunnaayi. guruvaram naadu udayam, sikhaasarma kuudaa ‘‘saraina samayamlo bordu prakatana chestundi. appativaraku vechi chudandi. prastutaaniki naa pani byaanku abhyunnati  kosam garishta sthaayilo sahacharulatho kalisi  panicheyadame’’ ani prakatinchadamtho  speculation marinta rajukundi. bordu yem nirnayam teesukuntundaa.. ane amsampai rakarakaala oohaagaanaalu bayaluderaayi. sikhaasarma 2009 nunchi accis bank saarathya baadhyatalu nirvahistunnaaru. toluta aidella kaalaaniki niyamitulainappatiki aa tarvaata rendusaarlu padaveekaalaanni podiginchaaru. prastuta padaveekaala parimiti vache edaadito mugiyanundagaa market speculationku teradinchenduku 2021 varaku sikhaasarmane konasaagutaarani bordu prakatinchindi.